אלכס לן

אולכסי "אלכס" לן (באוקראינית: Олексій Лень; נולד ב-16 ביוני 1993) הוא כדורסלן אוקראיני בעמדת הסנטר המשחק בקבוצת ריאל מדריד מליגת העל הספרדית והיורוליג.

תחילת הקריירה
לן נולד בעיר אנטראציט שבמזרח אוקראינה, וכתלמיד תיכון למד בדניפרו. בשנת 2009 השתתף באליפות אירופה בכדורסל עד גיל 16 כשחקן נבחרת אוקראינה, ושנה לאחר מכן יצג את נבחרתו באליפות אירופה עד גיל 18, אותה סיים עם ממוצעים של 16.0 נקודות (רביעי בטורניר), 11.4 ריבאונדים (שני בטורניר) ו-4.3 חסימות למשחק (ראשון בטורניר).

בסיום הטורניר החל לן לשחק כדורסל מקצועי, בגיל 17, כשחתם בקבוצת בי.סי. דניפרו מליגת העל האוקראינית. בעונתו היחידה בקבוצה שותף בשלושה משחקים בלבד וקלע בסך הכול 4 נקודות. קבוצתו סיימה את העונה במקום השביעי בליגה, עם מאזן ניצחונות 24–24.

בשנת 2011 עבר לארצות הברית, והחל ללמוד באוניברסיטת מרילנד. במשחק הראשון של עונתו השנייה, 2012/2013, התמודדה מרילנד מול אלופת המכללות היוצאת, קנטקי, שהובלה על ידי ה המבטיח נרלנס נואל. לאורך המשחק הציג לן יכולת מצוינת, כשהשיג 23 נקודות, 12 ריבאונדים ו-4 חסימות, ובמקביל עצר את נואל על 4 נקודות בלבד. מרילנד הפסידה במשחק בתוצאה 69–72, אך תצוגתו של לן תרמה רבות למיצובו כאחד השחקנים המבטיחים בליגת המכללות. ממוצעיו הכוללים לאורך עונת ה היו 11.9 נקודות, 7.8 ריבאונדים ו-2.1 חסימות למשחק.

קריירה ב-NBA
פיניקס סאנס
לן נבחר על ידי פיניקס סאנס בבחירה החמישית של דראפט ה-NBA לשנת 2013, והפך לאוקראיני השישי אי פעם ב-NBA. בעונתו הראשונה סבל ממספר פציעות בשני קרסוליו ובברכו השמאלית, אשר הגבילו אותו להשתתף ב-42 משחקים בלבד. לאורך העונה תפקד לן כמחליפו מהספסל של מיילס פלאמלי, וקלע 2.0 נקודות בממוצע למשחק. על אף שרשמה עונה טובה וניצחה 48 ממשחקיה (58.5%), נותרה פיניקס מחוץ לפלייאוף ה-NBA, בשל חלוקת הליגה לבתים אזוריים.

ב-25 המשחקים הראשונים של עונת  המשיך לן לעלות מהספסל, אך החל מ-15 בדצמבר 2014 ועד סיום העונה החליף את פלאמלי כסנטר הפותח של הקבוצה. במהלך העונה נפצע בקרסולו הימני ושבר את אפו, וב-69 המשחקים בהם שותף השיג ממוצעים של 6.3 נקודות ו-6.6 ריבאונדים למשחק.

לקראת עונת  הצטרף לפיניקס הסנטר טייסון צ'נדלר, אשר לאורך מרבית העונה הוסט לעמדת הפאוור פורוורד, ושיחק על יד לן בקו הקדמי. לן עצמו רשם עונה בריאה יחסית (78 משחקים) בה קבע שיאי קריירה בממוצעי נקודות (9.0), ריבאונדים (7.6) ואסיסטים (1.2) למשחק. ב-4 במרץ 2016 קלע שיא קריירה של 31 נקודות בניצחון קבוצתו על אורלנדו מג'יק. מאזן העונה הסדירה של הסאנס באותה עונה, 23–59 (28.0%), היה הגרוע בתולדות הקבוצה מאז עונת הבכורה שלה ().

אטלנטה הוקס
לקראת עונת , לאחר חמש עונות בפיניקס, חתם לן על חוזה עם אטלנטה הוקס לשתי עונות, עבור כ-8.5 מיליון דולר.

סקרמנטו קינגס
בפברואר 2020 הועבר יחד עם ג'בארי פארקר בטרייד לסקרמנטו קינגס, בתמורה לדוויין דדמון.

טורונטו ראפטורס
לקראת עונת  חתם לן על חוזה בטורונטו ראפטורס.

וושינגטון ויזארדס
בינואר 2021 לן חתם בוושינגטון ויזארדס, בעקבות פציעתו של תומאס בראיינט. ב-24 בינואר במשחקו הראשון במדי הויזארדס, לן קלע 11 נקודות והוריד 5 ריבאונדים בהפסד קבוצתו לסן אנטוניו ספרס.

החזרה לסקרמנטו
באוגוסט 2021 חתם על חוזה בסקרמנטו קינגס, בה שיחק לתקופה קצרה בעבר, בשנת 2020.

לוס אנג’לס לייקרס 
בפברואר 2025 עבר בטרייד בחזרה לוושינגטון ויזארדס, אך לאחר כמה ימים שוחרר מהקבוצה וחתם בלוס אנג'לס לייקרס.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 פיניקס	 42  3  8.6  0.423  0.000  0.645  2.4  0.1  0.1  0.4  2.0 	 פיניקס	 69  44  22.0  0.507  0.333  0.702  6.6  0.5  0.5  1.5  6.3 	 פיניקס	 78  46  23.3  0.423  0.143  0.728  7.6  1.2  0.5  0.8  9.0 	 פיניקס	 77  34  20.2  0.497  0.250  0.721  6.6  0.6  0.5  1.3  8.0 	 פיניקס	 69  13  20.2  0.566  0.333  0.684  7.5  1.2  0.4  0.9  8.5 	 אטלנטה	 77  31  20.1  0.494  0.363  0.648  5.5  1.1  0.4  0.9  11.1 	 אטלנטה	 40  9  18.6  0.546  0.250  0.630  5.8  1.1  0.5  0.8  8.7 	 סקרמנטו	 15  3  15.0  0.593  0.667  0.708  6.1  0.5  0.2  1.0  5.9 	 טורונטו	 7  2  10.9  0.500  0.500  0.500  1.6  0.4  0.1  0.9  2.3 	 וושינגטון	 57  40  15.8  0.619  0.263  0.636  4.4  0.8  0.3  1.0  7.1 	 סקרמנטו	 39  10  15.9  0.534  0.286  0.651  4.1  1.2  0.3  0.6  6.0 	 סקרמנטו	 26  2  6.2  0.533  0.000  0.688  2.3  0.5  0.2  0.4  1.7 קריירה  		 596  237  18.3  0.507  0.327  0.683  5.7  0.8  0.4  0.9  7.4

בפלייאוף ה-NBA		
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 וושינגטון	 5  3  8.4  0.571  –  0.571  2.2  0.4  0.2  0.0  4.0 	 סקרמנטו	 7  0  7.8  0.778  –  0.833  2.9  0.1  0.0  0.4  2.7 קריירה  		 12  3  8.0  0.652  –  0.692  2.6  0.3  0.1  0.3  3.3

קישורים חיצוניים

הערות שוליים

קטגוריה:כדורסלנים אוקראינים
קטגוריה:כדורסלני בי.סי. דניפרו
קטגוריה:כדורסלני אוניברסיטת מרילנד
קטגוריה:בחירות דראפט של פיניקס סאנס
קטגוריה:כדורסלני פיניקס סאנס
קטגוריה:כדורסלני אטלנטה הוקס
קטגוריה:כדורסלני סקרמנטו קינגס
קטגוריה:כדורסלני טורונטו ראפטורס
קטגוריה:כדורסלני וושינגטון ויזארדס
קטגוריה:כדורסלני לוס אנג'לס לייקרס
קטגוריה:אוקראינים שנולדו ב-1993